THE DOGS @ RiP – 3x UTSOLGT! | Rockeklubben i Porsgrunn
THE DOGS @ RiP – 3x UTSOLGT!
Da er vi der igjen – THE DOGS har jaggu solgt ut 3 nye konserter på RiP, akkurat som de gjorde i fjor! Når vi våkner på søndag har THE DOGS gjort 13 konserter på RiP siden 2016, hvorav 4 med fri alder. Av de 13 konsertene har 11 (!) vært utsolgt, totalt har THE DOGS solgt 1900 (!!) billetter på RiP på disse få årene! Det kan vi trygt si at INGEN andre har gjort i løpet av RiP's 30 år lange historie!
Frontmann, Kristopher Schau, gleder seg som alltid:
«Bare å fyre opp snittene og vaffeljernet RIP! Saaaaaatan, som vi gleder oss. 2 dager og 3 konserter til ende. Det er dette som er SJØLVESTE helga vår på turen. Jeg tror ikke dere skjønner hvor mye disse dagene betyr for oss. Gleder oss til gigsa selvfølgelig, til å møte folka på Rockeklubben igjen, til å inspisere kumlokket som ligger utafor, til supportbanda, alt det der. Men nå er vi etter hvert såpass inngrodd i Porsgrunn at vi til og med gleder oss som unger bare til det å sjekke inn på Vic, kjøpe smågodt på Coop'en, til og med bæringa av utstyret ned trappa på sjappa er kos. Takk, takk, takk fra alle oss i The Dogs for at vi får til dette også i 2020. We're coming home!».